CELEX: 32013R0107
Language: hr
Date: 2013-02-05 00:00:00
Title: : Uredba Komisije (EU) br. 107/2013 od 5. veljače 2013. o izmjeni Priloga I. Direktivi 2002/32/EZ Europskog parlamenta i Vijeća u pogledu najvećih dopuštenih količina melamina u konzerviranoj hrani za kućne ljubimceTekst značajan za EGP

03/Sv. 067
            
            
               HR
            
            
               Službeni list Europske unije
            
            
               90
            
         32013R0107
   
               L 035/1
            
            
               SLUŽBENI LIST EUROPSKE UNIJE
            
            
               05.02.2013.
            
         UREDBA KOMISIJE (EU) br. 107/2013
   od 5. veljače 2013.
   o izmjeni Priloga I. Direktivi 2002/32/EZ Europskog parlamenta i Vijeća u pogledu najvećih dopuštenih količina melamina u konzerviranoj hrani za kućne ljubimce
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2002/32/EZ Europskog parlamenta i Vijeća od 7. svibnja 2002. o nepoželjnim tvarima u hrani za životinje (1), a posebno njezin članak 8. stavak 1.,
   budući da:
   
               (1)
            
            
               Direktiva 2002/32/EZ određuje da je zabranjena uporaba proizvoda namijenjenih hranidbi životinja koji sadrže razine nepoželjnih tvari veće od najvećih dopuštenih količina propisanih u Prilogu I. toj Direktivi.
            
         
               (2)
            
            
               Dostavljene su informacije da se melamin koristi za premazivanje konzervi koje sadrže hranu za kućne ljubimce i da može prijeći u tu hranu za kućne ljubimce. Konzerve s istim premazom se koriste za konzerviranje prehrambenih proizvoda i u skladu sa znanstvenim mišljenjem Europske agencije za sigurnost hrane (EFSA) o melaminu u hrani i hrani za životinje (2), Uredbom Komisije (EU) br. 10/2011 od 14. siječnja 2011. o plastičnim materijalima i predmetima koji dolaze u dodir s hranom (3), kako je izmijenjena Uredbom (EU) br. 1282/2011 (4), određena je granica specifične migracije (SML) od 2,5 mg/kg za konzerviranu hranu.
            
         
               (3)
            
            
               Komisija Codex Alimentarius utvrdila je najveće dopuštene količine za melamin u hrani za životinje i hrani (5) koje se moraju primjenjivati na hranu za životinje u obliku u kojem se prodaje, a najveće dopuštene količine utvrđene u Direktivi 2002/32/EZ odnose se na hranu za životinje s udjelom vlage od 12 %.
            
         
               (4)
            
            
               Nedavno dostavljene informacije pokazale su da melamin može migrirati u mokru hranu za kućne ljubimce s premaza za konzerve u količini iznad 2,5 mg/kg kod hrane za životinje s udjelom vlage od 12 %, ali ispod SML od 2,5 mg/kg kod mokre hrane za kućne ljubimce. S obzirom na ovaj razvoj znanstvenih i tehničkih spoznaja, primjereno je utvrditi najveću dopuštenu količinu od 2,5 mg/kg za melamin za konzerviranu mokru hranu za kućne ljubimce u obliku u kojem se prodaje i u skladu s onim što je predviđeno za konzerviranu hranu.
            
         
               (5)
            
            
               Direktivu 2002/32/EZ potrebno je stoga u skladu s tim izmijeniti.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja i nisu im se usprotivili ni Europski parlament ni Vijeće,
            
         DONIJELA JE OVU UREDBU:
   Članak 1.
   Prilog I. Direktivi 2002/32/EZ izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. veljače 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 140, 30.5.2002., str. 10.
   
      (2)  EFSA odbor za kontaminante u prehrambenom lancu (CONTAM) i EFSA odbor za materijale koji dolaze u dodir s hranom, enzime, arome i pomoćna tehnološka sredstva (CEF); Znanstveno mišljenje o melaminu u hrani i hrani za životinje. EFSA Journal 2010; 8(4):1573. [145 str.]. doi:10.2903/j.efsa.2010.1573. Dostupno na internetskoj stranici: http://www.efsa.europa.eu/en/scdocs/doc/1573.pdf
   
      (3)  SL L 12, 15.1.2011., str. 1.
   
      (4)  SL L 328, 10.12.2011., str. 22.
   
      (5)  Izvješće s trideset trećeg zasjedanja Zajedničkog programa FAO/WHO za prehrambene standarde, Komisija Codex Alimentarius, Ženeva, Švicarska, 5.-9. srpnja 2010. (ALINORM 10/33/REP).
   PRILOG
   Red 7 odjeljka I. Priloga I. Direktivi 2002/32/EZ zamjenjuje se sljedećim:
   
               Nepoželjna tvar
            
            
               Proizvodi namijenjeni hranidbi životinja
            
            
               Najveći udio u mg/kg (ppm) u odnosu na hranu za životinje s udjelom vlage od 12 %
            
         
               „7. Melamin (9)
            
            
               Hrana za životinje
            
            
               2,5
            
         
                
            
            
               osim
            
            
                
            
         
                
            
            
               
                           —
                        
                        
                           konzervirane hrane za kućne ljubimce
                        
                     
            
               2,5 (1)
               
            
         
                
            
            
               
                           —
                        
                        
                           sljedećih dodataka hrani za životinje:
                        
                     
            
                
            
         
                
            
            
               
                           - -
                        
                        
                           gvanidin octene kiseline (GAA),
                        
                     
            
               —
            
         
                
            
            
               
                           - -
                        
                        
                           uree,
                        
                     
            
               —
            
         
                
            
            
               
                           - -
                        
                        
                           biureta.
                        
                     
            
               —
            
         
      (1)  Najveće dopuštene količine se primjenjuju na konzerviranu hranu za kućne ljubimce u obliku u kojem se stavlja u prodaju.”